Не засталіся без увагі ў гэты дзень мнагадзетныя матулі з Ляхавічаў і іх семі: Церабей, Трушко, Устымчук, Вярэніч, Казлоўскія і Крэйдзіч. Дзякавалі ім за нястомны клопат, залатыя рукі і ўсмешкі, гарачую бацькоўскую любоў. Добрымі словамі і каштоўным падарункам былі адзначаны Міхаіл і Вольга Устымчукі. Некалькі месяцаў таму ў іх сямі нарадзілася доўгачаканая дачушка Ганна, якая на сённяшні дзень зяўляецца самым маленькім жыхаром вёскі. Сардэчныя словы віншаванняў гучалі з імправізаванай сцэны ў адрас усіх тых, хто нарадзіўся ў ліпені. Жадалі імяніннікам здароўя, поспехаў у працы і вучобе, нязгаснай сілы, каб доля іх была шчаслівай і багатай.